Title: 2.- El misteri de les estacions i de la durada del dia i la nit
Course: Els ulls al cel (1)

Dos misteris i una sola explicació

Ja saps que durant l'hivern les nits són més curtes i que a l'estiu són més llargues. Que al llarg d'un any se succeeixen les quatre estacions: hivern, primavera, estiu i tardor, i quan han passat totes quatre, el cicle torna a començar.
Com que així passa sempre, ja hi estem avesats i no li donem més importància, i per això potser no ho veus com un misteri, però els astrònoms i les astrònomes sí, perquè volen comprendre aquest fenomen.
A més a més, aquest misteri es complica perquè les estacions no van igual arreu del planeta terra. Si, per exemple, vius a l'hemisferi nord de la terra i és estiu, a l'hemisferi sud és hivern, i viceversa. És a dir, que si canvies d'hemisferi, canvies d'estació.
Aquest trencaclosques va portar de cap a molts astrònoms de l'antigor. La solució va venir quan es va descobrir que l'eix de rotació de la terra es desplaça d'una manera determinada sobre el pla de l'òrbita mentre es trasllada al voltant del sol, i que això fa les estacions, que vagin a l'inrevés en cada hemisferi, i, també, de les diferents durades del dia i de la nit.