Title: Viatge interplanetari amb la nau Celestia
Course: Els ulls al cel (1)

Viatge als planetes del sistema solar

En aquesta tasca emprenem un viatge pel sistema solar amb la nau Celestia per contemplar de ben aprop els seus planetes: Neptú, Urà, Saturn, Júpiter, Mart, Terra, Venus i Mercuri.

Primer planifiquem el viatge configurant les opcions del visor (Menu/Render/View Options) de manera que ens mostri les òrbites i la informació del planeta.

Comencem a una panoràmica general dels planetes i de les seves òrbites.

Posem el sol al centre del visor (Prem Enter. Escriu Sun. Prem tecla G) i ens allunyem fins veure totes les òrbites. Com que les distàncies són tan grans, adona't que els planetes que estan més a prop del sol, ni els veiem. Si tens el carnet de jove pilot, t'hi podràs acostar o allunyar-te'n tant com vulguis, i també situar-te en qualsevol perspectiva. Si encara no tens el carnet, treu-te'l fent l'activitat corresponent del Taller de l'astrònom.

Fes anar el temps més de pressa per tal de veure les velocitats de translació de cada planeta. (Tecla L per accelerar el temps, K per retardar)

Sorprèn-te de com van els uns respecte dels altres i del temps que triguen en fer una volta sencera al voltant del Sol.

Tasca 1: Quan ho controlis, enregistra un vídeo sobre les òrbites dels planetes.

Tasca 2:

Ara fes el traç de les òrbites invisible. I comencem el viatge interplanetari. Del planeta que està més lluny del sol fins el que hi està més aprop.

Prem Enter i escriu el nom (en anglès) del planeta, i prem la tecla G, per anar-hi. Si hi arribes per la banda fosca, voreja'l (Clic botó dret i arrossegar. Tecla majúscula i fletxa) fins veure'n la part il·luminada.

Entrena't abans d'enregistrar el vídeo.

Bon viatge!