Title: Què és una òrbita
Course: Els ulls al cel (1)

Exemples per entendre les òrbites dels astres.

Que un astre petit orbiti al voltant d'un altre més gran és possible per la interacció simultània de dues forces.
Per una banda actua la força de la gravetat de l'astre més gran que atrau el petit cap a ell, i, per l'altra banda, l'astre petit té un impuls propi que vol anar en línia recta, però la gravetat de l'astre gran li torça contínuament la trajectòria.
De fet, la gravetat de l'astre gran atrapa contínuament el petit.

La fona és un antic instrument per a llançar pedres que consisteix en una tira curta d’una matèria flexible, especialment cuir, on es posa una pedra, unida en els seus extrems a dos cordes. Es fa giravoltar i en lliurar un dels dos cordills, la pedra surt disparada en línia recta.
La pregunta és com s'apunta, és a dir, en quin moment hem de deixar anar una corda per disparar la pedra.
La corda de la fona vindria a ser la força de la gravetat amb que l'astre gran atrau el petit.
Amb aquest experiment simularem una fona o la fugida d'un astre petit si la gravetat del gran deixes d'actuar.
Material:
Un got de vidre.
Una bola.
Una diana.
Una superfície plana i polida.
Posa la diana i fes giravoltar la bola dins del got. Quan creguis que apuntes bé, alça el got. Fas diana?
La paret circular del got, que no deixa escapar la bola, seria com la força de la gravetat. Si de sobte, la força de gravetat de l'astre gran deixés d'actuar, l'astre petit fugiria en línia recta.
Adona't que quan alces el got, la bola surt en línia recta.
En la següent interactivitat la circumferència vermella representa la paret del got i el punt blau la bola.
Arrossega la bola sobre la circumferència fins que facis diana
Si t'hi fixes, la recta sobre la que surt disparada la bola és una tangent a la paret circular del got en el punt en què està la bola quan aixequem el got.
Una vegada més ens trobem amb una tangent.
Sorry, the GeoGebra Applet could not be started. Please make sure that Java 1.4.2 (or later) is installed and active in your browser (Click here to install Java now)

J. Achón, Creat amb GeoGebra
Que un astre petit orbiti al voltant d'un altre més gran és possible per la interacció simultània de dues forces:
Per una banda actua la força de la gravetat de l'astre més gran que atrau el petit cap a ell, i, per l'altra banda, l'astre petit porta un impuls propi que el faria anar en línia recta, però la gravetat de l'astre gran li torça la trajectòria.
Amb la següent simulació pots comprovar-ho.
Juga a posar en òrbita un astre al voltant d'un altre. Click sobre la imatge.
Adona't que no totes les trajectòries de les òrbites són circulars.