Title: 1.- Els camins de la terra i del sol
Course: Els ulls al cel (1)

Els camins de la terra i del sol

Imagina que l'Anna ha sortit de la terra amb una potent nau espacial i que se'n va més enllà del sol, que s'hi queda durant un any sencer i que mira el sol i la terra. Amb aquesta animació interactiva veuràs el sol i la terra tal com ella els veu. A la terra, hi ha en Joan que es comunica amb ella. En Joan mira el sol (amb unes ulleres especials per no ferir-se els ulls).
El que en Joan veu, ho pots simular amb l'Stellarium i el que l'Anna veu ho pots simular amb el Celestia.

Si li preguntem a l'Anna com veu el sol i la terra et dirà:
El sol s'està al mateix lloc
La terra es trasllada al voltant del so seguint una òrbita quasi circular que triga un any en completar.
La terra té un moviment de rotació. Fa una volta sencera cada dia.

En canvi, en Joan et dirà que:
El sol surt per l'Est a primera hora del matí i comença a enlairar-se.
Al migdia arriba a la posició més alta.
A la tarda es pon per l'Oest.
La seva trajectòria fa una línia corbada.

Així que en Joan i l'Anna no ho veuen pas igual. Com s'expliquen aquestes diferències?