Title: Pensa i explora
Course: Els ulls al cel (1)

Pensa i explora

Agafeu la vostra maqueta de la terra i desplaceu-la al voltant d'un objecte que representi el sol. Fixa't en com la desplacen els teus companys i companyes. Ho feu tots de la mateixa manera? Segurament no. Aquí comença una gran pregunta: respecte del pla de l'òrbita, com és desplaça exactament la terra quan es trasllada al voltant del sol? Fixeu-vos només en l'eix. Hi ha moltes possibilitats, però només una serà la real.

Explorem-ne quatre. Fes clic a cada cas i examina'l amb atenció. Un d'ells és la resposta que busquem.

Quan examinis cada cas, sabràs si és el real, si tot encaixa amb el que ja saps. Recorda-ho:
Quanta més llum del sol rep un hemisferi, més calor hi farà, i viceversa.
El 21 de juny comença l'estiu a l'hemisferi Nord, i les nits són curtes. A l'hemisferi Sud comença l'hivern, i les nits són llargues.
El 21 de desembre comença l'hivern a l'hemisferi Nord i les nits són llargues. A l'hemisferi Sud comença l'estiu i les nits són curtes.
Quan ho tinguis ben clar, baixa't el document següent i redacta el teu "informe científic" amb el següent vocabulari:

Objectes | Terra, Sol, eix, hemisferi, nord, sud, estiu, hivern, dia, nit realitat, pla, òrbita, banda, interior, exterior
Propietats | vertical, inclinat, paral·lel, igual, llarg, curt, fals, cert
Accions | desplaçar, il·luminar, encaixar
Relacions | més, menys, si ... aleshores, per tant, si, no